डायल 100 वाहनों को हरी झंडी दिखाकर किया रवाना
बरेली| जिले के सभी थानों को 100 डायल वाहन मिल गए हैं। मंगलवार को 100 डायल सेवा का शुभारंभ किया गया। कार्यक्रम में क्षेत्रीय विधायक रामकिशन पटेल, दुग्ध संघ संचालक गिरीश पालीवाल, एसडीएम ओपी सोनी, एसडीओपी अनिल शर्मा, थाना प्रभारी सज्जन सिंह मुकाती, तहसीलदार पीसी पांडे के साथ जनप्रतिनिधियों ने हरी झंडी दिखाकर 100 डायल वाहन को ट्रायल के लिए नगर में रवाना किया। इस अवसर पर विधायक रामकिशन पटेल ने बताया कि मुख्यमंत्री की डायल 100 योजना एक अनूठी पहल है। इससे प्रत्येक व्यक्ति को घटना के समय तत्काल सेवा प्रदान होगी। उन्होंने कहा कि इससे खनिज माफियाओं पर अकुंडा लगेगा। घटना होने पर 100 डायल वाहन तत्काल घटना स्थल पर पहुंचेगा। वाहन में सभी प्रकार की दवाओं की सुविधा उपलब्ध रहेगी। वाहन में ही रिपोर्ट दर्ज होगी। गलत जानकारी देने पर संबंधित के खिलाफ कार्रवाई की जाएगी।
hin_Deva hin_Deva